**KAPOSVÁR MEGYEI JOGÚ VÁROS**

**POLGÁRMESTERE**

1. változat

**ELŐTERJESZTÉS**

**együttműködési megállapodás az EFOP-1.3.1.-15-2016-00001 azonosító számú kiemelt projekttel a TOP-6.9.2-16-KA1-2017-00001 projekt Támogatási szerződésének megkötéséhez**

Kaposvár Megyei Jogú Város Önkormányzata a TOP-6.9.2-16 kódszámú felhívásra „A helyi identitás és kohézió erősítése Kaposváron” című támogatási kérelmet nyújtott be, a pályázatban rendelkezésre álló 170 millió forintra. Projekt ötletünket támogatásra érdemesnek ítélte az Irányító Hatóság, a döntést követően elindult a Támogatási Szerződés megkötésének folyamata.

A Támogatási Szerződés mellékletét képezi az EFOP-1.3.1.-15-2016-00001 azonosítószámú, „Cselekvő közösségek – aktív közösségi szerepvállalás” című kiemelt projekttel kötelezően kötendő együttműködési megállapodás. A Cselekvő közösségek szakmai-módszertani hátteret, útmutatást biztosít a közösségfejlesztés folyamatához, képzéseket, szakmai tapasztalatcseréket szervez ezen folyamatok minőségének elősegítéshez.

Ezen megállapodásban rögzítésre kerül még, hogy a TOP-6.9.2-16-KA1-2017-00001 azonosítószámú projektünkkel vállaljuk a mentoraik által nyújtott szakmai-módszertani tanácsadásban való közreműködést, biztosítjuk, hogy a megvalósításban részt vevő könyvtár, közművelődési és muzeális intézmények legalább egy munkatársa részt vesz a „Cselekvő közösségek” program által biztosított képzéseken, továbbá hogy a település vezetői is részt vesznek a „Cselekvő közösségek” program által biztosított szakmai tapasztalatcseréken. A projekt előrehaladásáról, megvalósításának folyamatáról adatszolgáltatási kötelezettséget vállalunk a Cselekvő közösségek felé.

A megvalósuló projekt célja Kaposvár meghatározott településrészeinek (Északnyugati, Donner-Rómahegy, Kaposfüred, Toponár-Répáspuszta-Fészerlak-Deseda) a közösségi kezdeményező- és cselekvőképességük fejlesztése, a közösségi szerepvállalásuk erősítése. A közösségfejlesztési folyamatok eredménye által javul az egymás iránti felelősségtudatuk, a helyi civil társadalom megerősödik, a civilek aktivitása fokozódik, kialakulnak, illetve megerősödnek a szükséges kompetenciák, az önkéntesség, a helyi identitás, valamint a településrészekhez való kötődés a városrész történelmi múltjának megismerése által.

Fentiekre tekintettel kérem a Tisztelt Közgyűlést, hogy a Támogatási Szerződés határidőben történő megkötésének érdekében a szükséges együttműködési megállapodás aláírására, valamint az ezt követő, esetleges módosítások elvégzésére utólagos beszámolási kötelezettséggel hatalmazzon fel.

**Kaposvár, 2018. január 2.**

**Szita Károly**

**polgármester**

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta az együttműködési megállapodás az EFOP-1.3.1.-15-2016-00001 azonosító számú kiemelt projekttel a TOP-6.9.2-16-KA1-2017-00001 projekt Támogatási szerződésének megkötéséhez szóló előterjesztést, és úgy határozott, hogy az előterjesztés mellékletét képező megállapodást jóváhagyja. Egyúttal a Közgyűlés felhatalmazza a Polgármestert az együttműködési megállapodás aláírására, valamint az ezt követő, esetleges módosítások elvégzésére utólagos beszámolási kötelezettséggel.

Felelős: Szita Károly Polgármester

Közreműködik: Szirják Imréné igazgató

Balogh Beáta igazgató

Határidő: azonnal